Alkotó-fejlesztő meseterápiás foglalkozás

**Foglalkozásvezető:** Forgács Sándorné

**Korcsoport:** 4. osztályosok

Létszám: 13 fő (fél osztály)

**A választott mese:** Stiglincz Milán Igor: Nem emlékszem, tanár úr (Szitakötő 2019 – 2 nyár)

38-39. oldal (<https://ligetmuhely.com/szitakoto/nem-emlekszem-tanar-ur/>)

**A foglalkozás célja:** Az érzelmi intelligencia fejlesztése.

Milyen érzelmet vált ki belőlük a történethez készített illusztráció? Változik-e az érzés a történet megismerése után? Mit gondolnak a történet főszereplőjéről?

Érzések megfogalmazása kép alapján, érzések a hallott mese alapján. Véleményalkotás, indokok megfogalmazása.

Az összefüggések felismertetése. Előzmény – esemény – következmény megfogalmazása.

**A meseválasztás indoklása:** A mese és a hozzá kapcsolódó kép alkalmas arra, hogy szabadon beszélhessenek a gyerekek az érzelmeikről. A történet során megismerhetik a fiú gondolatait, azonosulhatnak, vagy elutasíthatják azt.

**Tervezett idő:** 45-50 perc

|  |  |  |  |
| --- | --- | --- | --- |
| **Feladat** | **Tevékenység** | **Idő** | **Eszközök**  **megjegyzés** |
| Rítusok-ismétlődő elemek | Mesedoboz  Mi van a dobozomban? | 1 p | Illusztráció (cím nélkül)  *(Moldován Mária)* |
| Beléptetés a mesei térbe  Kezdés jelzése | Ma egy osztályba megyünk.  Kérlek, nézz bele a dobozomba, egy képet látsz benne. Milyen érzést vált ki belőled?  C:\Users\tanar\OneDrive - Kormányzati Informatikai Fejlesztési Ügynökség\dokumentumok\001\Meseterápia2018-19\osztálynak\szitakötő_2019nyár\nem emlékszem tanárúr.jpg  Válassz egy maciképet, ami legjobban kifejezi az érzésedet. Ne vidd el, csak írd fel a számát, az érzelmet is leírhatod a papírra!  Ha készen vagy, ülj le egy székre! | 5 p | székek körben  kinyomtatott kép  The Bear Cards  Feeling  <http://www.qcards.com.au/> |
| Bevezetés a mesébe – Lecsendesítés, relaxáció, légzés  Test összerendezése | A mesélés előkészítése:  **Előzetes beszélgetés:** Mit éreztél a képet látva?  (egy szót mondj)  Melyik macikártyát választottad? (számot mondj)  Mi történhetett? Jó, vagy rossz dolog?  Nekem olyan tanárom volt,  hogy mindenért rám szólt.  Ha valakire sokat mért a szeme,  mindjárt tudta, hol a helye,  mert szigorú volt a tekintete.  Egy történetet hoztam a Szitakötőből egy fiúról, aki nem emlékezett, hogy mi is történt pontosan… | 10 p | *Csak a vers hangzik el, a költő és a vers címe nem.*  Varga Istvánné Kelemen Erzsébet  Tanár (részlet)  *A cél, hogy megérkezzenek a „tanár elé”.* |
| Mesemondás | Nem emlékszem, tanár úr | 5 p | (<https://ligetmuhely.com/szitakoto/nem-emlekszem-tanar-ur/>) |
| A mese feldolgozása  Személyes sík bekapcsolása.  Erős megérintettség esetén meséhez kapcsolódó gyakorlatok | **A mese feldolgozása kérdésekkel:**  Hol áll a fiú?  Ki van még jelen? Mit csinálnak?  Mit érez a fiú?  Mi történik a testével?  Mik jutnak eszébe?  Mikor történt a hajvágás?  Ki volt jelen? Mit csináltak?  Milyen következményekkel járt?  Mi a leghosszabb szó a fiú szerint?  Miért kap beírást? Mi még a büntetése?  Szerintetek egyedül tette?  Miért nem jutott eszébe, hogy kik voltak még? | 5 p |  |
| * ÉRZÉS * GONDOLAT * KÉPZELET * MOZGÁS | Mit éreztél a történet közben?  Hol érezted magad a legrosszabbul?  Mit gondolsz? Miért boldog a fiú a történet végén?  Te mit csináltál volna? (fiú, osztálytárs)  Mit gondolsz, hogyan folytatódna a történet?  Képzeld el, hogy ott állsz a tanár előtt, hogy állsz? Mutasd meg!  Most képzeld el, hogy megkaptad a beírást, indulsz a helyedre. Hogy mész? Indulj el! Ülj le! | 10 p |  |
| Személyes sík bekapcsolása a gyakorlatsor után | Voltál már hasonló helyzetben? Mit tettél?  Ha most történne veled, mit csinálnál?  Mit gondolsz a fiúról? Mi a véleményed róla?  Mit mondanál neki óra után? | 5 p |  |
| Kiléptetés a meséből | **Feszültségoldó játék:** Drámajáték:  Én voltam! – Nem te voltál! Én voltam!  Körben állunk, sorban egymás után, különböző módon ismétlik a mondatpárt.  **Hogy vagy?:** Maci kártya arcának megrajzolása a pillanatnyi állapot szerint. Ha van idő háttérszín választás és színezés, rajz kiegészítése. | 10 p |  |

